Հետաքրքիր է, որ հենց սկզբից աստղագիտությունը զարգացել է որպես մեխանիկայի հետ կապված գիտություն: Նյուտոնը տվեց իր օրենքը և այդ օրենքի հիման վրա մարդիկ սովորեցին բացատրել մոլորակների և երկնային մյուս մարմինների շարժումները: Երբ գործը վերաբերում է մեկ, երկու կամ մի քանի երկնային մարմինների, ապա շարժման հաշվարկման մեթոդները պարզ են և այդ պատճառով նրանք հաջողությամբ կիրառվում են: Աստղագիտությունը դարձել է ճշգրիտ գիտություն հավաստի պնդումներով, որոնք հիմնվում են մեխանիկական հաշվարկների վրա: